Dit is volgens regulasies wat Vrydagmiddag deur die departement van onderwys in die Staatskoerant gepubliseer is.
Volgens die regulasies wat pas gepubliseer is, word onderwysers en skoolbestuurspanne wel op skoolterreine toegelaat om voorbereidings vir die komende skooljaar te tref.
Elijah Mhlanga, woordvoerder van die departement van basiese onderwys, het Vrydagaand by navraag gesê die tydperk van twee weke, sedert die minister se aankondiging, wat private skole gesluit sal wees, gee die gesondheidsektor tyd om te herstel. “Die twee weke gee die gesondheidsektor die nodige verligting in ’n tyd waar daar baie beweging in die land is,” sê hy.
Intussen het belanghebbendes en die onderwysdepartement Vrydag vergader oor ’n voorgestelde skoolkalender vir 2021.
Hy sê die voorgestelde kalender is ook deur Fedsas verwerp weens die ekonomiese impak wat dit op die toerismebedryf sal hê. “Duisende vakansiegangers is verlede jaar tydens die inperking gedwing om hul vakansies uit te stel. Toe die oorspronklike datums vir 2021 se skooljaar bekend gemaak is, het hulle vir die skoolvakansies bespreek. Die bedryf kan baie geld verloor weens die datums,” sê hy.
Hy sê vakbonde het Vrydag voorgestel die oorspronklike voorgestelde datums vir 2021 se skooljaar, waarop in 2020 ooreengekom is, moet vir vanjaar se skooljaar geld.